Gerð aðkomuganga við Kárahnjúka lokið á undan áætlun 23. nóvember 2004 Gerð aðkomuganga við Kárahnjúka lokið á undan áætlun Starfsmenn ÍAV hafa lokið gerð aðkomuganga við Kárahnjúka á undan áætlun en samkvæmt samningi átti að skila verkinu í síðasta lagi 15. apríl nk . Einungis á eftir að að snyrta og styrkja göngin og verður því lokið fyrir 10. apríl . Aðkomugöngin svokölluðu eru frá munna á vesturbakka Jökulsár á Dal , neðan við væntanlega stíflu í Hafrahvammagljúfrum . Þau eru um 6 metra há og 6 metra breið , um 720 metra löng með allt að 13,5% halla inn undir stífluna . Til fróðleiks má geta þess að veghalli í Hvalfjarðargöngum að norðan er um 8% .